— 12 — 



ortus et natalium, neque situ statuque. Quidquid igitur liis 

 de rebus in descriptione E. Friderici Guilielmi diximus, id 

 referri potest ac debet ad omnes omnino species. At de 

 numero frondium res aliter se habet. Quum enim propter 

 earum amplitudinem tam multis vel juxta vel supra se posi- 

 tis parum relinquatur spatii, raro accidit, ut eodem tempore 

 locoque plures quam viginti frondes inveniantur, ortae inter- 

 vallo trium quatuorve annorum. Earum autem longitudo est 

 quatuor aut quinque pedum; rhachis, quae fere cylindrica, 

 superius attenuatur, prope basin circiter unius pollicis diame- 

 trum habet. Sunt etiam pinnatae, modo alternis modo oppo- 

 sitis instructae pinnulis, quinque vel sex pollices longis, utrin- 

 que tricenis aut quadragenis. 



Hae pinnulae, aeque ac rhachis, sunt omnino glabrae 

 atque nitidae, subtus tamen pallidiores quam supra, sessiles, 

 lanceolatae, acutae, spinoso-mucronatae, in utroque margine 

 et interiore et exteriore dentibus armatae duobus vel quinque 

 longe inter se distantibus, squarroso-divaricatis spinoso-mucro- 

 natis. Atque his quidem dentibus, utrinque pinnularum mar- 

 o-ini insertis et spinoso-mucronatis, eorum numero ac parvitate, 

 caudicis item nuditate, haec species quam maxime difFert ab 

 E. lanuginoso, qui proxime ad eam accedit. 



Quo faciliore obtutu cunctae et ad hanc usque aetatem 

 descriptae species e genere Encephalarti perlustrari possint. 



